باکی هر دفعه فرقلی گؤرونوشو، دورمادان اینکیشافی، چیچکلهنمهسی ایله منی تعجوبلندیریر. افسوسلار اولسون کی، هله شهری بوتونلوکله گزمهیه واختیم اولماییب. واختیمیزی هله کی، مشقلرده و لذیذ یئمکلرینیزدن دادماقلا کئچیرمیشیک.
کولت. آذ خبر وئریر کی، بو سؤزلری آذرتاج-آ مخصوصی مصاحیبهسینده «ژارا» فستیوالینین ایشتیراککچیسی، روسییانین تانینمیش موغهننیسی و آکتریساسی کریستینا اورباکایت دئییب.
فستیوال چرچیوهسینده کنسرتلردن بیرینین آناسی آللا پوقاچووانین یارادیجیلیق گئجهسینه حصر اولونماسیندان ممنونلوغونو دیله گتیرهن کریستینا اورباکایت بو گؤزل اینجسنت بایرامی اوچون تشکیلاتچیلارا تشککور ائدیب: «بو دفعه کی سفریم زامانی گؤرمک ایستدییم ان اعجازکار تیکیلیلردن بیری حیدر علیئو مرکزیدیر. دونیاجا مشهور زاها هادیدین ال ایشینی سیر ائتمک منه چوخ ماراقلیدیر. بو تیکیلی آرخیتکتوراسی ایله بوتون دونیایا سس سالیب. مرکزده اولان هر کس تیکیلینین محتشملیینه حیران قالیب. من ده اوغلوملا اورا گئدهجهیهم. باکیدا گؤرولهجک یئرلر چوخدور. بو دفعه شهرین بوتون گؤرمهلی یئرلرینی گزمک فیکریندهیهم» – دئیه اورباکایتئ علاوه ائدیب.
azb_Arab azb_Arab azb_Arab